Държавен вестник, бр. 56, 2022 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  56
проучване относно наличието на подходящи 
географски, хидроложки, хидрогеоложки и 
други условия, възможностите за свързване с 
пътната мрежа и с железопътната инфраструк-
тура, техническа и технологична обосновка на 
инвестиционната инициатива, индивидуализация 
на засегнатата територия и проучване относно 
броя на корабите и пътниците, които се пред-
вижда да бъдат обслужени на пристанището, 
както и копия от: Заповед на министъра на 
транспорта, информационните технологии и 
съобщенията № РД-08-429 от 8 декември 2020 г. 
(МТИТС) и министъра на регионалното развитие 
№ РД-02-14-1159 от 3 декември 2020 г. (МРРБ) и 
на одобреното със заповедта задание за изработ-
ване на проект на генерален план; документи, 
удостоверяващи правото на собственост на за-
явителя върху поземления имот, включен в об-
хвата на разработката; издадена от Службата по 
геодезия, картография и кадастър – Русе, скица 
с № 15-237298-08.03.2021 г. за поземлен имот с 
идентификатор 63427.2.2; извадка от кадастралната 
карта на ПИ с идентификатор 63427.2.2 и „Схема 
на обхвата и местоположението на пристанище 
„Дунав турс“; становище на Министерството на 
културата, изх. № СТ-84-231 от 21 юни 2021 г., с 
което съгласува „Заданието за изработване на 
проект на Генерален план на пристанище за об-
ществен транспорт с регионално значение „Дунав 
турс“ с изисквания, включващи различни етапи 
на реализация на инвестиционната инициатива 
(от фазата на проектиране до провеждане на 
строителните дейности, включително): провеж-
дане на предварително археологическо проучване 
по реда на чл. 161, ал. 1 и чл. 148 от Закона за 
културното наследство (ЗКН) и стриктно спаз-
ване на разпоредбите на чл. 160, ал. 2 от ЗКН 
по време на реализация на проект; договор от 
11 февруари 2013 г. между „Дунав турс“ – АД, и 
„Водоснабдяване и канализация“ – ООД – Русе, 
за предоставяне на ВиК услуги; договор за 
комбинирани услуги № ПКСП-2009006563 от 21 
септември 2020 г. между „Енерго-Про Енергийни 
услуги“ – ЕАД, и „Дунав турс“ – АД, за доставка 
на електрическа енергия; Решение № 1385 на 
Общинския съвет – Русе, прието с протокол № 49 
от 23 април 2015 г. за одобряване на ПУП – ПУР, 
ИПУР, ПР, ПЗ, ИПР и ИПЗ – „Крайбрежна 
парково-традиционна зона на гр. Русе, част от 
„Изработване на интегриран план за градско 
възстановяване и развитие на гр. Русе“; писма 
на Регионалната инспекция по околната среда и 
водите (РИОСВ) – Русе, изх. № АО-1071-(4) от 22 
март 2021 г., изх. № И-1685 и изх. № И-1686 от 11 
май 2021 г. във връзка с определяне на приложи-
мата процедура от Закона за опазване на околната 
среда и Закона за биологичното разнообразие и 
предоставяне на Решение № РУ-32-ПР от 2021 г. 
за преценяване на необходимостта от извършва-
не на ОВОС със заключение да не се извършва 
оценка на въздействието върху околната среда 
(ОВОС) за инвестиционното предложение „Разви-
тие на пътническото пристанище и подобряване 
обслужването на пътниците чрез изграждане 
на обслужващи сгради, заведения и магазини“; 
писмо на министъра на околната среда и водите, 
изх. № ЕО-28 от 23 август 2021 г., със заключе-
ние, че приложимата процедура за одобряване 
на проекта на генерален план на пристанище за 
обществен транспорт „Дунав турс“ е проведената 
в РИОСВ – Русе, и не се изисква провеждане 
на самостоятелна процедура по провеждане на 
екологична оценка.
На 4 ноември 2021 г. заявителят „Дунав 
турс“ – АД, внесе коригиран проект на генерален 
план, като в новата редакция на проекта са про-
менени параметрите на пристанищната акватория 
и е прецизирана текстовата част.
Проектът на генерален план в съответствие с 
чл. 112б, ал. 5 от Закона за морските пространства, 
вътрешните водни пътища и пристанищата на 
Република България (ЗМПВВППРБ), е изпратен 
служебно за съгласуване от междуведомстве-
ния съвет по въпросите на граничния контрол. 
В нормативно установения срок е постъпило 
становище на директора на Главна дирекция 
„Гранична полиция“, рег. № 328200-22994 от 10 
декември 2021 г., със заключение за съгласуване 
на предложения проект на генерален план – под-
робен устройствен план – план за регулация и 
застрояване за пристанищната територия и пар-
целарен план за пристанищната акватория без 
забележки и предложения.
За изработения проект на генерален план 
писмено са уведомени заинтересованите лица, 
определени в съответствие с чл. 26, ал. 2 и 3 от 
Наредба № 10 от 2014 г. за обхвата и съдържани-
ето, изработването, одобряването и изменението 
на генералните планове на пристанищата за 
обществен транспорт (обн., ДВ, бр. 32 от 2014 г.; 
изм., бр. 2 от 2015 г.), като им е предоставена въз-
можност за запознаване с проекта и представяне 
на писмени становища по него в едномесечен 
срок от датата на получаване на уведомлението. 
В съответствие с нормативните изисквания е 
извършено обобщаване на постъпилите стано-
вища и са изложени коментари по направените 
предложения и възражения.
Налице са: мотивирано експертно становище 
по проекта на директора на дирекция „Речен 
надзор – Русе“ и капитан на пристанище Русе 
№ 1831 от 30 декември 2021 г., както и е изгот-
вено и представено по реда на чл. 112б, ал. 4 от 
ЗМПВВППРБ мотивирано становище на изпъл-
нителния директор на Изпълнителна агенция 
„Морска администрация“, изх. № ДОК-88 от 21 
февруари 2022 г.
Със заповед на министъра на транспорта и 
съобщенията и министъра на регионалното разви-
тие и благоустройството № РД-08-130 от 28 март 
2022 г. (МТС) и № РД-02-14-319 от 23 март 2022 г. 
(МРРБ) е назначен междуведомствен експертен 
съвет за разглеждане, обсъждане и приемане на 
проекта на генерален план на пристанище за 
обществен транспорт „Дунав турс“ – подробен 
устройствен план – план за регулация и застро-
яване за пристанищната територия и парцеларен 
план за пристанищната акватория.
Проектът на план е разгледан и обсъден на 
две заседания на междуведомствения експертен 
съвет, проведени съответно на 12 април 2022 г., а 
второто – на 4 май 2022 г. Съгласно решение № 2 
по т. 4 от протокола от заседанието на междуве-
домствения експертен съвет, проведено на 12 април